Document ID: 32005R1007

ΚΑΝΟΝΙΣΜΌΣ (ΕΚ) αριθ. 1007/2005 ΤΗΣ ΕΠΙΤΡΟΠΉΣ
της 30ής Ιουνίου 2005
για τον καθορισμό των εισαγωγικών δασμών που εφαρμόζονται σε ορισμένα αποφλοιωμένα ρύζια από την 1η Μαρτίου 2005
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1549/2004 της Επιτροπής, της 30ής Αυγούστου 2004, για παρέκκλιση από τον κανονισμό (ΕΚ) αριθ. 1785/2003 του Συμβουλίου σχετικά με το καθεστώς εισαγωγής ρυζιού και για καθορισμό ειδικών μεταβατικών κανόνων που έχουν εφαρμογή κατά τις εισαγωγές ρυζιού Basmati (1), και ιδίως το άρθρο 1,
Εκτιμώντας τα ακόλουθα:
(1)
Με βάση τις πληροφορίες που κοινοποίησαν οι αρμόδιες αρχές, η Επιτροπή διαπιστώνει ότι χορηγήθηκαν πιστοποιητικά εισαγωγής για αποφλοιωμένο ρύζι υπαγόμενο στον κωδικό ΣΟ 1006 20, εξαιρουμένων των πιστοποιητικών εισαγωγής ρυζιού Basmati, για ποσότητα 212 325 τόνων για την περίοδο από 1ης Σεπτεμβρίου 2004 έως 28 Φεβρουαρίου 2005. Σύμφωνα με το άρθρο 1 του κανονισμού (ΕΚ) αριθ. 1549/2004, ο εισαγωγικός δασμός για το αποφλοιωμένο ρύζι που υπάγεται στον κωδικό ΣΟ 1006 20, πλην του ρυζιού Basmati, πρέπει συνεπώς να τροποποιηθεί. Η εν λόγω τροποποίηση πρέπει να αρχίσει να ισχύει την 1η Μαρτίου 2005 προκειμένου να ληφθεί υπόψη η έναρξη εφαρμογής κατά την ημερομηνία αυτή του κανονισμού (ΕΚ) αριθ. 1006/2005, ο οποίος τροποποιεί τον κανονισμό (ΕΚ) αριθ. 1549/2004.
(2)
Δεδομένου ότι ο καθορισμός του εφαρμοστέου δασμού πρέπει να γίνει εντός τριών ημερών από την έναρξη ισχύος του κανονισμού (ΕΚ) αριθ. 1006/2005, είναι σκόπιμο να αρχίσει να ισχύει ο παρών κανονισμός πάραυτα. Λαμβάνοντας υπόψη ότι ο καθορισμός του εν λόγω δασμού έχει αναδρομική ισχύ, είναι σκόπιμο να προβλεφθεί η επιστροφή των αχρεωστήτως καταβληθέντων δασμών με απλή αίτηση των ενδιαφερομένων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο εισαγωγικός δασμός που εφαρμόζεται στο αποφλοιωμένο ρύζι το οποίο υπάγεται στον κωδικό ΣΟ 1006 20 είναι 42,5 EUR ανά τόνο.
Άρθρο 2
Τα ποσά δασμών που υπερβαίνουν το νομίμως οφειλόμενο ποσό το οποίο ελήφθη υπόψη από την 1η Μαρτίου 2005 επιστρέφονται ή παραδίδονται.
Για το σκοπό αυτό, οι ενδιαφερόμενοι φορείς καλούνται να καταθέσουν αιτήσεις σύμφωνα με τις διατάξεις του άρθρου 236 του κανονισμού (ΕΟΚ) αριθ. 2913/92 του Συμβουλίου (2) και με τις διατάξεις εφαρμογής του που προβλέπονται στον κανονισμό (ΕΟΚ) αριθ. 2454/93 της Επιτροπής (3).
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Μαρτίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 2005.

Labels: 3
17
15